
KRAŽIŲ SENIŪNIJOS KAPINIŲ PRIŽIŪRĖTOJO
PAREIGYBĖS APRAŠYMAS


I SKYRIUS
PAREIGYBĖ
	
1. Kražių seniūnijos kapinių prižiūrėtojo pareigybė priskiriama kvalifikuotų darbuotojų grupei.
2. Pareigybės lygis – C.
3. Pareigybės paskirtis – prižiūrėti ir teisės aktų nustatyta tvarka tvarkyti priskirtas kapines Kražių seniūnijoje. 
4. Kražių seniūnijos kapinių prižiūrėtojas yra tiesiogiai pavaldus Kražių seniūnijos seniūnui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM 
DARBUOTOJUI

5. Turėti ne žemesnį kaip vidurinį išsilavinimą ir (ar) įgytą profesinę kvalifikaciją.
6. Būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais žmonių palaikų laidojimo ir kapinių priežiūros tvarką, gebėti juos vykdyti.
7. Mokėti dirbti su žoliapjove ir (ar) krūmapjove.
8. Sugebėti savarankiškai planuoti, organizuoti savo veiklą, žinoti ir gebėti taikyti darbuotojų darbo saugos, elektrosaugos ir priešgaisrinės saugos reikalavimų nuostatas.

III SKYRIUS
ŠIAS PAREIGAS EINANČIO DARBUOTOJO FUNKCIJOS

9. Kapinių prižiūrėtojo pareigas einantis darbuotojas vykdo šias funkcijas:
9.1. teisės aktų nustatyta tvarka prižiūri, saugo ir tvarko kapines; 
9.2. nustatyta tvarka pildo Laidojimų ir kapaviečių statinių registravimo žurnalą;
9.3. žymi laidoti skirtus sklypus, nurodo ir supažindina duobkasius su reikalavimais kasant duobę, prižiūri jų darbą;
9.4. prižiūri kitus kapinėse vykdomus darbus: statybas, rekonstravimą, statinių įvežimą ir išvežimą, kontroliuoja transporto įvažiavimą ir važinėjimą kapinių teritorijoje ir pan.;	
9.5. administruoja duomenis apie kapus (nustatyta tvarka kaupia, saugo ir tvarko informaciją) naudodamasis Lietuvos kapinių informacijos skaitmeninimo ir duomenų valdymo sistema ,,Cemety“;
9.6. šienauja žolę kapinėse ir apie kapinių tvorą, geni medžių šakas ir krūmus, šalina lapus ir sniegą nuo takų, prižiūri aikšteles prie kapinių ir kapinių atliekų kaupimo vietas, prižiūri ir tvarko kapinių vandentiekį;
9.7. prižiūri kapinių šiukšlių rūšiavimą ir organizuoja šiukšlių išvežimą;
9.8. prižiūri senus, apleistus kapus bei architektūros (jeigu yra) paminklus, stebi jų būklę, apie pasikeitimus informuoja seniūną;
9.9. prižiūri ir tvarko vandentiekį (jeigu yra);
9.10. informuoja seniūną apie nesklandumus, pavojus ir kitas prižiūrimų kapinių problemas;
9.11. vykdo kitus seniūno žodinius ir rašytinius nenuolatinio pobūdžio pavedimus tam, kad būtų pasiekti seniūnijos tikslai.

IV SKYRIUS
ATSAKOMYBĖ

10. Šias pareigas vykdantis darbuotojas atsako už tinkamą jam pavestų funkcijų vykdymą, darbo drausmę, vidaus tvarką nustatančių teisės aktų vykdymą.
11. Šias pareigas užimančiam darbuotojui taikoma Lietuvos Respublikos teisės aktuose nustatyta atsakomybė.

